 **Den norske kirke**

**Indre Østfold kirkelige fellesråd**

**MØTEBOK**

**INDRE ØSTFOLD KIRKELIGE FELLESRÅD**
**Tid: Tirsdag 04.02.2025 kl 16.00.**

**Sted: Mysen Menighetshus Betania, Storgata 17, 1850 Mysen.**

**Tilstede:** Bjørn Solberg (leder/Eidsberg), Anne Kiserud (Spydeberg), Jan Semb Mathisen (Hobøl), Arne Lein (Askim), Tormod Karlsen (Trøgstad), Bjørnar Grønbech (kommunal repr.), prost Kjartan Bergslid.

**Sakliste**

**Sak 07/25** **Godkjenning av innkalling og sakliste.**

**Vedtak:** Innkalling og sakliste godkjent med følgende saker under eventuelt;
a) innsparing i rettssubjektet- kutt i stillinger og om FR svar på denne saken.
b) Oppfølging av visitasinnberetningen Askim

**Sak 08/25** **Godkjenning av møtebok fra forrige møte, 14.01.2025.**
**Vedtak:** Protokollen godkjenn.

**Sak 09/25 Valg av ny nestleder.**Sigmund Lereim har vært nestleder i fellesrådet i denne perioden. Han døde 17.1.2025 og det må da velges en ny nestleder.
Saken legges frem uten forslag til vedtak. **Vedtak:** Det ble fremmet forslag på Jan Mathisen og Arne Lein som ny nestleder. Arne Lein takket nei. Fellesrådet valgte Jan Mathisen som ny nestleder.

**Sak 10/25 Valg av nytt medlem til kirkelig administrasjonsutvalg.**Reglement for administrasjonsutvalget ligger med.
Av samme årsak som i sak 09/25 må det velges nytt medlem fra arbeidsgiversiden til kirkelig administrasjonsutvalg. De som sitter fra arbeidsgiversiden er Bjørn Solberg og Tormod Karlsen.
Saken legges frem uten forslag til vedtak.
**Vedtak:** Jan Mathisen ble foreslått og valgt til nytt medlem i kirkelig administrasjonsutvalget.
Varamannsrekkefølgen til kirkelig administrasjonsutvalget er:
1. varamann- Arne Lein
2. varamann – representant fra Spydeberg.
(Spydeberg skal velge ny representant til fellesrådet i sitt neste møte).

**Sak 11/25 Valg av ny leder til kirkelig administrasjonsutvalg.**Det er arbeidsgiversiden som har leder i kirkelig administrasjonsutvalg. Sigmund Lereim var leder og det må da velges en ny.
Det har vært praksis i Indre Østfold kirkelige fellesråd at nestleder også er leder for kirkelig administrasjonsutvalg, men det kan det gjøres en ny vurdering på om det skal være slik fremover.
Saken legges frem uten forslag til vedtak. **Vedtak:** Jan Mathisen ble foreslått og valgt til ny leder av kirkelig administrasjonsutvalg.

**Sak 12/25 Utlysning organist/kirkemusiker i Hobøl og Tomter sokn**Stillingen er ledig fra 1. mars 2025. Stillingen er 80% i dag. Administrasjonen har foreslått å lyse ut stillingen med en stillingsstørrelse på 70%. Se eget dokument som begrunner dette forslaget.

**Hobøl og Tomter menighetsråd har behandlet administrasjonens forslag og fattet følgende vedtak:**

***05/25*** *– Utlysning av stilling som organist med hovedarbeidssted Hobøl og Tomter sokn. Dokumenter var vedlagt innkallingen.*

***Vedtak:*** *Soknepresten ønsker å være med i intervjupanelet.*

*Innspill til* ***stillingsannonsen:*** *Mer tekst/info om kordrift og hvilken type kor som er i soknet. Mer presis og korrekt oversikt over instrumenter i våre kiker, kapell og menighetshus.* ***Stillingsstørrelse:*** *Det er nødvendig med 80% stilling. Organisten inngår i et lite team, og for nødvendig tid til samhandling er det viktig med stor nok stillingsprosent. Man vil få flere kvalifiserte søkere. Historisk var det 100% organiststilling i soknet (når kor ble tatt ut for ca. 15-20 år siden - ble det 80%). I forbindelse med ressursgjennomgangen som nå pågår blir det feil at vårt sokn skal redusere stillingsstørrelsen. Befolkningsveksten skjer på vestsiden av Glomma. Konkret forslag til stillingsutjevning på sikt/ved endring av personer i stillingene: Trøgstad/Båstad- 60% (ikke kor). Spydeberg-70% (ikke kor). Hobøl/Tomter: 80% (har allerede kor). Vi har kormedlemmer som er bosatt i Spydeberg. Dersom stillingsstørrelsen opprettholdes slik vi ber om, vil det fortsatt i perioder være mulig for «vår organist» å spille til gravferder i andre sokn når presset er mindre i Hobøl/Tomter.*

*Menighetsrådet ber om at administrasjonen tar vedtaket til etterretning. Dersom det ikke skjer, ber vi om at vårt vedtak legges fram for kirkelig fellesråd.*

**Stillingsstørrelsen:**

Administrasjonen opprettholder sitt forslag om å endre stillingsstørrelsen til 70% og sender derfor saken videre til Indre Østfold kirkelige fellesråd. Administrasjonen mener dette er et viktig skritt i den pågåenende ressursgjennomgangen (se særlig pkt. 3 i saksframlegg til menighetsrådet). Vi har timeregistrering gjennom 10 uker fra nåværende organist som viser at det er mulig å løse lovpålagte oppgaver og kordrift innenfor 70% stilling.

**Utlysningsteksten:**

Administrasjonen ønsker å beholde utlysningsteksten slik den ble framlagt for Hobøl og Tomter menighetsråd (med unntak av presentasjon av instrumentene). Menighetsrådet ønsket punktet om kordrift skulle lyde:

*Menighetskoret «God Tone» er etablert og organisten vil få ansvar for korarbeidet. Koret har et bredt repertoar innenfor salmer og sanger.*

Administrasjonen vurderer denne teksten som begrensende når det gjelder kvalifiserte søkere til stillingen.

**Vedtak:** Stillingen som organist/kirkemusiker i Hobøl/Tomter sokn utlyses som en 70% stilling, mot 1 stemme.

Det tas inn i utlysningsteksten en presentasjon av instrumentene i soknet.

Fellesrådet vedtok at det skulle stå følgende om kordrift:
«Det er etablert et menighetskor som heter God Tone. Organisten vil få ansvar for korarbeidet».

**Sak 13/25 Orienteringer
a)** Regnskap 2024. Det nærmer seg et resultat for regnskapet 2024. Kirkevergen skal ha et møte med regnskapsfører i kommunen mandag 3.2. og håper da å kunne komme med informasjon om resultatet. Endelig resultat var ikke klart, men det blir et mindreforbruk.

 **b)** Søknad om kommunal lånegaranti. Formannskapet i Indre Østfold har møte 4.2. og har behandlet denne saken på sitt møte og vedtaket vil bli presentert i fellesrådets møte.
Fellesrådet vil be representanten fra Spydeberg om å orientere i møte det brevet som ble sendt til kommunen i forbindelse med denne saken, og som fellesrådet har fått tilsendt.

Fellesrådets leder orienterte om hva vedtaket i formannskapet ble:

1. Det gjøres en fornyet vurdering av om Kirkelig fellesråd kan tilbys kontorlokaler i kommunens egne bygg framfor å bygge nytt.
2. Formannskapet sender parallelt saken tilbake til Kirkelig fellesråd og ber om en vurdering av løsninger for en lavere investeringsramme og lånegaranti.
3. Saken kommer tilbake til formannskapet og kommunestyret i neste møterunde.

 Fellesrådet drøftet hvordan en skulle jobbe videre med denne saken. Det bel bestemt at det skulle sendes et informasjonsark til politikerne før kommunestyremøte.
Kirkevergen kontakter A/L Høyer As om konsekvenser av utsettelse.

 **Vedtak:** Sak 13 a) og b) ble tatt til orientering

**Sak 14/25 Eventuelt
a)** Spørsmål fra Bjørnar Grønbech om kutt i prestestillinger i vårt fellesrådsområde. Prost Kjartan Bergslid orienterte om saken og at han hadde vurdert det slik at de soknene som ble berørt hadde avgitt svar. Svar fra de tre menighetsrådene har FR fått tilsendt.

 **b)** Oppfølging av visitas i Askim. Prosten svarte ut dette og sa at det er Askim menighetsråd som følger opp dette og prosten følger dette opp.

Askim 12.02.2025.

For fellesrådet;

Bjørn Solberg (sign.) Anne-Grethe Larsen

Leder i IØKF Kirkeverge i IØKF